****

**Cód Iompair Ghaelscoil na Mí**

**Ráiteas Tosaigh**

Rinneadh athbhreithniú ar an Chód seo le linn mí Meithimh 2020. Is scoil ingearach, príomhshrútha í Gaelscoil na Mí le Naíonáin go Rang 6 agus tá gá le Cód Iompair sásúil agus éifeachtach do pháistí na scoile agus baill foirne na scoile uilig go léir.

**Réasúnaíocht**

Le cinntiú go mbeadh timpeallacht ordúil le haghaidh na foghlama sa scoil ní mór don scoil polasaí cuimsitheach iompair a fhorbairt.

Is ceanglas é faoin Acht Oideachais (Leas), 2000, Alt 23 (1) *a dhéanann tagairt don cheanglas ar scoileanna cód iompair a ullmhú i leith na mac léinn atá cláraithe sa scoil. In Alt 23(2) sonraíonn sé go saineoidh an cód iompair:*

Na caighdeáin iompair a bheidh le hurramú ag gach mac léinn atá ag freastal ar an scoil;

* Na bearta a fhéadfar a dhéanamh nuair a mhainneoidh nó nuair a dhiúltóidh mac léinn na caighdeáin sin a urramú;
* Na nósanna imeachta a bheidh le leanúint sula bhféadfar mac léinn a chur ar fionraí nó a dhíbirt as an scoil lena mbaineann;
* Na forais chun deireadh a chur le fionraí a forchuireadh i ndáil le mac léinn;
* Na nósanna imeachta a bheidh le leanúint i ndáil le fógra maidir le leanbh a bheith as láthair ón scoil.
* A chinntiú go bhfuil an cód iompar ag cómhlíonadh na gceanglas dlíthúil agus an dea-chleachtas arna leagan amach sa Chód Iompair a Fhorbairt: Treoirlínte i gcomhair Scoileanna, BNLO, 2008.

**Gaol le spiorad sáiniúil na scoile**

I nGaelscoil na Mí, cabhraíonn muid le gach uile páiste forbairt ar bhealach iomlánaíoch agus iad a threorú i dtreo an chirt agus na tuisceana i dtimpeallacht foghlamtha dearfach, taitneamhach oscailte. Glactar go hómósach leis an bpáiste mar atá sé; oiltear, múintear agus treoraítear é i dtimpeallacht atá spreagúil agus sábhailte chun a p/phoitinseál a bhaint amach.

**Aidhmeanna**

Ba mhaith linn i nGaelscoil na Mí:

* Cur ar chumas na scoile feidhmiú ar bhealach ordúil ionas gur féidir le páistí dul chun cinn a dhéanamh i ngach gné dá bhforbartha
* Atmaisféar a chruthú ina bhfuil meas, tuiscint agus íogar ag na páistí d’fhoghlaim agus dul chun cinn s’acu féin agus do pháistí eile
* Iompar dearfach agus féinsmacht a chothú, ag tabhairt aird ar na difríochtaí idir páistí agus an gá le freastal ar na difríochtaí sin ar bhealach cothrom
* Sábháilteacht agus dea-bhraistint gach ball den phobal scoile a chinntiú
* Cabhrú le tuismitheoirí agus daltaí tuiscint a fháil ar na córais agus na nósanna imeachta atá mar chuid den chód iompair agus a gcomhoibriú a lorg agus na nósanna imeachta sin á gcur i bhfeidhm
* Prionsabail na Blianta Iontacha a chur i bhfeidhm (sna luathbhlianta go háirithe) chun timpeallacht cothrom agus dearfach a chrúthú sa scoil
* Cabhraigh lena páistí gníomhú ar á gcuid iompair agus úinéireacht a ghlacadh ar á gcuid foghlama go gcothaítear tuiscint ar an tionchar a bhíonn ag an iompar ar fhoghlaim ar feadh an tsaoil

**Mianta agus Treoirlínte faoi iompar sa scoil**

Mianta na ndaltaí

* Gaeilge ar á gcumas a labhairt i rith na hama
* Bheith cinéalta lena chéile
* Cuidiú lena chéile
* Meas a léiriú ar a chéile
* Bheith cothrom san obair agus sa spraoi
* Meas a léiriú ar maoin agus fearas na scoile
* Teacht ar scoil in am gach lá
* Iarracht is fearr a chur isteach san obair scoile agus obair bhaile
* Éide na scoile a chaitheamh go bródúil

Mianta Baill Foirne

* Meas a léiriú ar na páistí agus baill foirne/ cuairteoirí uilig
* Bheith cinéalta, comhsheasmhach agus cothrom le gach páiste
* Bealaigh measmhar a úsáid chun comhréiteach a fháil ar suíomhanna deacra, coimhlint
* Gníomhaíochtaí foghlama tarraingteach agus oiriúnach don ábaltacht/ aois a ullmhú
* Bheith in am don obair
* Aitheantas agus moladh a thabhairt do deá-iompar bunaithe ar Mianta na ndaltaí
* Dul i ngleic le hiompar míoiriúnach láithreach bonn de réir an Chód Iompair seo
* Cumarsáid rialta a dhéanamh le tuistí maidir le fórbairt sóisialta, mothúchánach agus iompar á gcuid páistí
* Caidrimh baile/ scoile suntasach, dearfach a chothú
* “Tús úr” tar éis eachtra atá socruithe
* An Cód seo ina iomlán a chur i bhfeidhm go seasmhach

Mianta Tuismitheoirí/ Caomhnóirí

* Labhairt ar bhealach dearfach faoi scoil le do pháiste
* Suim a chur in obair do pháiste, am a chaitheamh ar obair bhaile agus tionscnamh scoile
* Déan plé air agus iarr ar do pháiste mianta na ndaltaí a leanúint i gcónaí
* Cuir múinteoir ranga do pháiste ar an eolas faoi aon bhuairt
* Seol do pháiste ar scoil in am gach lá le éidí scoile iomlán, leabhair oiriúnach, stáisiúnéireacht, lón, deoch agus fearas spóirt/ ceoil nuair is gá
* Obair i gcomhpháirt le múinteoirí na scoile ar mhaithe le dul chun cinn iomlánaíoch agus folláin do pháiste
* Meas a léiriú ar bhaill foirne na scoile agus tacú leo le cur i bhfeidhm iomlán na polasaithe scoile go léir

**Iompar dearfach a chothú**

Molann an scoil na straitéisí dearfacha atá aitheanta san “Incredible Years,” chun iompar mhaith a chothú agus chun timpeallacht foghlama dearfach, intuartha a chothú, áit a bhfuil cur chuige roinnte maidir le spriocanna foghlama agus iompraíochta a leagán síos agus a bhaint amach.

Baineann múinteoirí úsáid as ceistneoir an IYTCM, ceistneoir folláine agus doiciméidí san Chontanam Tacaíochta (SESS) agus iad ag cothú timpeallacht sásta sa seomra ranga agus sa scoil dona daltaí go léir.

**Rialacha na Scoile**

Tá dhá riail faoi leith i nGaelscoil na Mí a leanann na daltaí i rith na hama;

**1. An Riall Mór Glas:** Labhraíonn muid Gaeilge i gcónaí

**2. An Riall Mór Dearg:** Lámha, cosa agus corp agam féin i gcónaí

**Luaíochtaí**

* Moladh ó bhéal
* Moladh scríofa
* Moladh ó mhúinteoir eile nó Príomhoide
* Cuairt chuig seomra ranga eile leis an obair nó le tuairisc faoi iompar mhaith
* Cuairt chuig an Príomhoide agus/ nó Príomhoide Tanáisteach
* Dea-nóta na bhaile
* Moladh ag tionól na seachtaine
* Balún/ Pás Gaeilgeoir na seachtaine
* Greamaitheoirí
* Cártaí Molta
* Pás Obair Bhaile
* Spriocanna aonaracha
* Duais do fhreastal ar scoil
* Nóta don clár fógra “Moladh”
* Ainmneacha leite amach thar an CC
* Am spraoi breise
* Cóisir píotsa
* Cóisir tae/ seacláid te
* Turasanna ranga
* Dojo ranga
* Corás Iompair ranga deartha ag an múinteoir
* Obair na Seachtaine
* Bréagáin a thabhairt ar scoil
* Leabhair a thabhairt ar scoil
* Am spraoi le rang eile
* Am spraoi le cluichí clóis
* Gradam na Nollag/Cásca/tSamhraidh
* Gradam an Phríomhoide

**Iompair Imní**

Léibhéal 1

* Gan iarracht a dhéanamh Gaeilge a labhairt, Béarla a úsáid
* Gan éisteacht sa rang agus gan a bheith ag leanúint treoir dhaoine fasta
* Ag cur isteach ar an obair ranga go minic msh luascadh ar chathaoir, trup a dhéanamh sa rang
* Drochbhéasaigh le baill foirne agus páistí eile
* Dímheas a léiriú le baill foirne agus páistí eile
* Ag teacht ar scoil agus/ nó ag dul isteach sa rang go mall
* Gan culaith scoile ceart a chaitheamh
* Ag cur isteach ar pháistí eile
* Míshlachtmhar le obair scoile/ obair bhaile
* Ag fágáil an cathaoir I rith am lón ar laethanta fliúch

Léibhéal 2

* Slad, damáiste nó maistíneacht a dhéanamh ar airíonna agus acmhainní na scoile
* Dímheas a léiriú ar mhúinteoirí agus baill foirne (ag casadh na súile, ag caint faoin ánall, áisfhreagair, aghaidheanna a tharraingt)
* Ag glacadh páirt I súgradh garbh (coraíocht, streachailt, ciceáil, iomlasc, troid bréagach)
* Ag insint bréag
* Ag úsáid fón/ uaireadóir cliste/ fitbits I bhfoirgneamh na scoile agus/ nó ar láthair na scoile chomh maith le giúrléid leictreonach ar bith eile a thaifeádann íomhanna

Má bhíonn patrún rialta le feiceáil ó iompair Léibhéil 1 agus 2, rachaidh siad díreach ar aghaidh go léibhéal 3 iompair imní agus caitear leis na hiompair mar is cuí.

Léibhéal 3

* Iompar fíochmhar, bagrach nó foréigeanach i leith ball foirne nó páiste
* Damáiste a dhéanamh d’airíonna daoine eile, ag scríobh air nó ag scrios obair páistí eile san áireamh
* Ag cur iad féin nó duine eile I gcontúirt sa rang nó ar an clós
* Graffití timpeall na scoile
* Arm a thabhairt ar scoil
* Alcól, toitíní, drugaí míleathach nó substaintí dochrach eile (vape san áireamh) a bheith in úsáid nó a bheith ar dalta
* Duine eile a ghortú d’aonghnó
* Damáiste a dhéanamh d’airíonna na scoile
* An scoil a fhágáil i rith an lae gan cead
* Drochtheanga agus teanga mí-chuí a úsáid le baill foirne agus páistí eile
* Bulaíocht a dhéanamh ar an idirlín nó ar fhón so-ghluaiste
* Goid
* Bréag a insint
* Rudaí leatromach, maslach a rá faoi daoine eile I bpobal na scoile mar gheall ar inscne, bunús eitneach nó ciníoch, creideamh nó reiligiún, aois, míchumas, gnéaschlaonadh, teanga nó suíomh teaghlaigh

**Iompar ionsaitheach nó foréigneach a bhainistiú**

Pléitear riachtánais páistí le deacrachtaí iompraíochtaí, mothúchánach agus/ nó sóisialta leanúnach nó iadsiúd atá ag teacht chun cinn ar scoil agus atá ionsaitheach, foréigeánach nó trioblóideach le siceolaí na scoile. Rachaidh nó molfaidh foireann na scoile teagmháil le séirbhísí oiriúnacha eile ar nós CNOS/ CROS, NEPS, NBSS, SESS, Enable Ireland srl.

Sa chás go léiríonn páiste iompar atá fíor fóréigeánach nó bagartha (chomh maith le páistí a fhagann láthair na scoile) nó sa chás go bhfuil páiste ina riosca do shábháltacht páiste/ páistí eile agus/ nó baill foirne, déanfar teagmháil lena tuistí agus iarrfar orthu teacht chun an scoil láithreach bonn.

**Tabhairt faoi Iompair Imní**

|  |  |
| --- | --- |
| Léibhéal 1 | Am Chun Smaoineamh sa rang agus/ nó ar clós na scoile  Am spraoi a chailleadh |
| Léibhéal 2 | Cuairt chuig oifig an phríomhoide  Obair a dhéanamh ag am lón  Am a chaitheamh I rang eile  Am a chaitheamh ar clós eile  Foirm Machnaimh ar Iompar a dhéanamh |
| Léibhéal 3 | Cailleadh amach ar turasanna scoile, turasanna, ceardlanna, imeachtaí scoile  Fionraíocht in-scoile  Fionraíocht\*  Díbirt\* |
| \* Aguisín 1: Cur i bhfeidhm, Déis freagra, Achomharc do Fionraíocht agus Díbirt | |

Aithníonn Bord Bainistíochta na Scoile go mbaineann deáchleachtas bainistíocht iompraíochta le baill foirne ag úsáid breithiúnas ghairmiúil s’acu ar bhealach cothrom agus cuntasach.

Tugtar aghaidh ar iompair imní de réir chomh minic agus a tharlaíonn sé agus chomh imníoch agus a bhíonn siad. Nuair a léiríonn páiste iompar imní agus nuair a ghlacann siad páirt in iompar nach bhfuil oiriúnach, cuirfidh múinteoirí smachtbhannaí nadúrtha agus loighiciúil i bhfeidhm, bainfidh siad úsáid as straitéisí neamhbhriathartha, meabhrúcháin bhriathartha agus meabhrúcháin féachalach chun tacú le páistí páirt a ghlacadh in iompar dearfach arís.

Déanfar plé ar riachtánais páistí a bhfuil ag léiriú iompar imní nó a bhfuil tús iompar imní nó deacrachtaí iompraíochta, mothúchánach, sóisialta le feiceáil iontu **ar scoil** le siceolaí na scoile. Déanfar teagmháil le seirbhisí gaolta eile mar shampla an SENO/ NCSE, HSE, NEPS, NBSS, SESS nó Enable Ireland, CAHMS srl.

Beidh páistí le spriocanna iompraíochta mar chuid do phlean iompraíochta aonarach nó/ agus Plean Oideachas Aonarach/ Plean Aonarach ag cloí lena spriocanna sin le tacú ón Chód Iompair seo.

Sa chás go mbíonn iompar thar a bheith foréigeánach nó bagartha le feiceáil (páistí a fhágann talamh na scoile san áireamh) a chruthaíonn riosca do shábhaltacht an pháiste iad féin agus/ nó sábhaltacht páisí eile agus/ nó baill foirne, cuirfear scairt ar thuismitheoirí chun an pháiste a bháiliú láithreach. Má ritheann an páiste amach as an campas, cuirfear scairt ar na Gárdaí chun á gcuid tacaíocht a fháil.

**Tuismitheoirí a shainiú i mbainistíocht iompraíochta**

Is í an creidiúint atá againn I nGaelscoil na Mí ná go dtagann na torthaí is fearr maidir le bainistiú iompar iní amach as comhoibriú idir baile agus scoil mar fhoireann. Tugann Cód Iompair na scoile le fios cad atá de dhith ar mhúinteoirí chun teagasc go héifeachtach agus tugann sé na scileanna do thuismitheoirí na teachtaireachtaí cuí faoi foghlaim agus iompar a roinnt lena bpáistí sa bhaile, foghlaim agus iompar ab ionann scoil shona.

Aithnítear áfach, i ngan a fhios dona h-iarrachtaí is fearr ón scoil agus tuistí, go dtarlaíonn iompar mí-oiriúnach agus dúshlánach agus go léiríonn mionlach daltaí iompar atá fíordhúshlánach, nach mbeidh aon feabhas le feiceáil ann tar éis idirghabhála ar léibhéal íséal. Beidh cur chuige leanúnach agus corásach de dhíth ar na páistí seo ó na daoine fásta go léir atá tábhachtach ina saol, ar scoil agus sa bhaile. Tá inchur agus tacaíocht tuismitheoirí ríthábhachtach i mbainistíocht iompraíochta agus iarraimid go mbíonn na líntí teagmhála idir baile agus scoil oscailte agus ionraic. Leanann foireann na scoile na próiséas atá leagtha amach sa chontanaam tacaíochta nuair atá siad ag déaileáil le hiompar dúshlánach gus glacann na próiséas seo go leor inchur ó thuismitheoirí.

**Nósanna imeachta chun fógra a thabhairt go mbeidh dalta as láthair ón scoil**

Luann an tAcht Oideachais (Leas), 2000, Alt 23 (2)(e) nach mór don chód iompair *“Na nósanna imeachta a bheidh le leanúint i ndáil le fógra maidir le leanbh a bheith as láthair ón scoil.” a shonrú.* Sonraíonn Alt 18 go gcaithfidh tuismitheoirí an scoil a chur ar an eolas faoi neamhláithreacht dalta agus cúis na neamhláithreachta sin. Déanann muid iarracht i nGaelscoil na Mí:

* Timpeallacht scoile spreagúil agus tarraingteach a chruthú
* Córas chun tinreamh maith nó feabhsaithe a aithint/chun duais a thabhairt mar thoradh air
* Ábhair an churaclaim agus modheolaíochtaí a oiriúnú chun an bhaint a bhíonn acu le daltaí a uasmhéadú
* Clár ama ranga agus scoile a athrú chun é a dhéanamh níos tarraingtí freastal ar scoil agus a bheith ann in am
* Tuismitheoirí a chur ar an eolas faoi théarmaí an Acht Oideachais agus na himpleachtaí a bhaineann leis. Cuirtear nóta abhaile ag tús na bliana mar gheall ar seo. Cuirtear tuismitheoirí ar an eolas arís i ndiaidh deich lá, 15 lá agus 20 lá as láthair. Cuireann na tuismitheoirí nóta isteach ag míniú asláithreachtaí. Coinníonn an múinteoir ranga na nótaí ar feadh bliana. Beidh fillteán san oifig ar gach páiste chun na nótaí a choinneáil. Baintear úsáid as foirmeacha TUSLA ar líne más gá.

**Tagairt do Pholasaithe eile**

Caomhnú Leanaí, Frith-bhulaíocht, Polasaí Cumarsáide, Polasaí um thuismitheoirí ag gearán, Iontrála agus Rannphairtíocht, Obair Bhaile, Fóin póca agus giúrléidí leictreonach, Polasaí úsáid inghlactha, Sláinte & Sábháilteacht, Oideachas Spéisialta

**Critéir Rathúlachta**

Go leanfaidh ardchaighdeán iompraíochta I measc na páistí ar scoil atá tugtha faoi deara ag cuairteoirí agus cigirí chuig an scoil ar bhonn laethúil. Sa MSU-BCF a rinneadh I 2018, tugadh ardchaighdeán iompraíochta na ndaltaí sa scoil seo faoi deara agus mhol na cigirí san am sin go leagfar spriocanna acadúla níos airde síos le haghaidh daltaí na scoile.

**Róil agus Freagrachtaí**

Tá dualgas ar mhúinteoirí ranga agus múinteoirí Oideachas Spéisialta tacú le cur I bhfeidhm iomlán an pholasaí seo le tacaíocht ón fhoireann inbhainistíochta agus Bord Bainistíochta na scoile. an Príomhoide agus an múinteoirí ranga freagrach as an bpolasaí seo go laethúil. Luíonn dualgas cur I bhfeidm an chód seo le Príomhoide na scoile le tacaíocht iomlán ó bhaill foirne teagaisc agus neamhtheagaisc. Tá dualgas roinnte ar daltaí, baill foirne na scoile agus tuismitheoirí/ caomhnóirí meas agus cúirtéise a léiriú dá chéile I gcónaí.

**Dáta don chur i bhfeidhm, Daingniú & Clár ama don Athbhreithniú**

Ghlac an Bord Bainistíochta leis an bpolasaí in 2023 agus cuireadh i bhfeidhm é láithreach.

Déanfar athbhreithniú ar fheidhmiú an pholasaí an chéad scoilbhliain eile agus cuirfear na tuismitheoirí agus foireann uile na scoile ar an eolas faoi na hathruithe.

Siniú an Phríomhoide: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Dáta: \_\_\_\_\_\_\_\_\_\_\_\_\_\_\_

Siniú an Chathaoirligh: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Dáta: \_\_\_\_\_\_\_\_\_\_\_\_\_

**Aguisín 1**

**I)Fionraí: Cur i bhfeidhm, Déis freagra, Achomharc**

Baintear úsáid as fionraí mar freagra comhréireach ar an iompar imníoch. Tá coinníollacha dáiríre ag baint leis an chinneadh chun páiste a chur ar fionraí mar shampla;

* go mbíonn tionchar díobhálach buanseasmhach ag iompar an mhic léinn ar oideachas na mic léinn eile
* go bhfuil fíorbhagairt shuntasach ann do shábháilteacht na mac léinn nó na ndaoine eile fad is a bhíonn an mac léinn sa scoil
* go bhfuil an mac léinn freagrach as damáiste tromchúiseach do mhaoin

Is féidir le fionraí faoiseamh a thabhairt don fhoireann agus don mhac léinn, am a thabhairt don mhac léinn smaoineamh ar an nasc idir an gníomh/ iompar agus agus na smachtbhannaí a bhaineann leis an iompar sin agus tugann fionraí am don fhoireann bealaigh a phleanáil chun cabhrú leis an páiste an iompar doghlactha athrú. Tá cur síos níos cuimsithí de fionraí le fáil i gcaibidéil 10 agus 11 de, “Ag forbairt Cód Iompair: Treoir do Scoileanna,” NEWB, 2008.

**Cur i bhfeidhm**

Tá dualgas ar bhord bainistíochta na scoile bheith cinnte de nach mbíonn aon moill gan cúis nuair a dhéantar fiosrúchán faoi iompar an-mhíoiriúnach nó nuair atá cinneadh a ghlacadh acu faoi páiste a chur ar fionraí nó ar díbirt.

Nuair a chinntíonn réamh-mheasúnú na firicí gur tharla iompar an- mhíoiriúnach agus go dtiocfadh le tréimhse ar fionraí a bheith i gceist mar smachtbhanna, cuirfidh an príomhoide é seo in iúl don pháiste agus dona tuistí chomh maith le tuilleadh eolais a thabhairt don tuismitheoir agus deis freagra a thabhairt dóibh.

Cuirfidh an príomhoide na tuistí agus an páiste ar an eolas, i scríbhínn faoin chinneadh maidir le fiornaí. Cinnteoidh an litir;

* an tréimhsa ama a bhaineann leis an fionraíocht, tús agus deireadh
* cúiseanna don tréimhse ar fionraíocht
* sonraí clár oibre atá le leanúint
* socruithe a bhaineann le filleadh ar scoil, chomh maith le cimiú ar bith atá le comhlíonadh ag an páiste agus ag na tuistí (mar shampla, seans go n-iarrfar ar na tuistí glacadh leis an cód iompair ina iomlán arís)
* Soláthar achomhairc chuig an Bord Bainistíochta/ Patrún na scoile
* Ceart achomhairc chuig an Rúnaí Ginéaralta sa Roinn Oideachas agus Scileanna (Acht Oideachais, 1998, Rannóg 29)

**Deis freagra a thabhairt**

Tabharfar deis do thuismitheoirí agus don mhac léinn freagra a thabhairt sula nglactar cinneadh nó sula ngearrtar smachtbhanna. Is deis mhaith cruinniú a bheith ann leis an mac léinn agus leis na tuismitheoirí ionas gur féidir leo a scéal a insint agus ceisteanna a chur faoin bhfianaise gur tharla mí-iompar, go háirithe nuair atá díospóid ann faoi na fíricí. Coinneoidh an scoil taifead ar gach comhrá agus nóta faoin gcás.

**Achomhairc**

Ba chóir don Bhord Bainistíochta deis a thabhairt achomharc a dhéanamh ar chinneadh Príomhoide

mac léinn a chur ar fionraí. I gcás cinntí a dhéanann an Bord Bainistíochta mac léinn a chur ar fionraí

féadfaidh an Pátrún próiseas achomhairc a sholáthar.

**Achomharc Alt 29**

Ag an am a mbíonn fionraí á cur in iúl do na tuismitheoirí, caithfear insint dóibh agus don mhac léinn

faoina gceart achomhairc d’Ard-Rúnaí na Roinne Oideachais agus Eolaíochta, faoi alt 29 den *Acht*

*Oideachais, 1998* agus caithfear eolas a thabhairt ar an dóigh chun achomharc a dhéanamh.

**Ii) Díbirt: Forais, Cúiseanna, Nósanna imeachta, Achomharc**

**Forais**

Is céim olltromchúiseach é díbirt agus ceann a chaithfidh an Bord Bainistíochta a ghlacadh i gcásanna tromchúiseacha iompair. Beidh an scoil tar éis bearta suntasacha a chur i bhfeidhm le dul i ngleic leis an mí-iompar chun díbirt an mhic léinn a sheachaint, lena n-áirítear, de réir mar is iomchuí:

* bualadh le tuismitheoirí agus leis an mac léinn le hiarracht a dhéanamh dóigheanna a fháil lena n-iompar do-ghlactha a athrú
* a chinntiú go dtuigeann an mac léinn torthaí féideartha a n-iompair, dá leanfadh sé ar aghaidh
* a chinntiú go bhfuil iarracht déanta gach rogha eile a chíoradh
* cuidiú a iarraidh ar ghníomhaireachtaí tacaíochta (An tSeirbhís Náisiúnta Síceolaíochta Oideachais, Feidhmeannacht na Seirbhíse Sláinte, An tSeirbhís Náisiúnta um Thacaíocht Iompair, Seirbhísí Meabhairghalair Leanaí agus Ógánach, An Chomhairle Náisiúnta um Oideachas Speisialta).

**Cúiseanna Dhíbeartha**

Glactar togra chun mac léinn a chur ar dhíbirt nuair atá cuinsí dáiríre i gceist mar shampla;

* Cuireann iompar an pháiste isteach ar fhoghlaim na ndaltaí eile agus an próiséas múinteoireacha go leanúnach
* Is fíorbhágairt í láithreacht an pháiste ar scoil dá s(h)ábhaltacht féin agus do shábháltacht daoine eile ina t(h)impeall
* Tá an mac léinn freagrach as damáiste mhór don scoil/ rudaí a bhaineann leis an scoil
* Tá iompar an pháiste ag dul in olcas in aineoinn iarrachtaí na scoile agus tuistí

**an io**

**Nósanna Imeachta**

Ba chóir go ndéantar fiosrúchán sonrach ar an iompar mí-oiriúnach nuair atá díbirt i gceist mar dhíbirt faoi stiúr an phríomhoide. Tá tuilleadh treoir faoin fiosrúchán seo le fáil I gcaibidéal 12 de, “Ag fórbairt Cód Smachta: Treoir do Scoileanna,” NEWB, 2008.

Is iad na céimeanna molta ná;

* Fiosrúchán sonrach déanta ag príomhoide na scoile
* Moladh don Bhord ón Phríomhoide
* Breathnú an bhoird ar mholadh an phríomhoide; Éisteacht an chás
* Plé an bhoird agus gníomhaí glactha tar éis na pléití
* Comhairliúcháin eagraithe ag an Oifigeach Leas- Oideachasúil
* Deimhniú na díbeartha

Tá freagracht ar an Bhord cinneadh a ghlacadh faoi cruinnithe a reachtáil maidir leis na céimeanna thuas agus cé acu arbh fhéidir leo déaileáil leo taobh istigh de chruinniú amháin, ag tabhairt go leor fógra do thuistí go bhfuil na cruinnithe ag tarlú agus go bhfuil am réasúnta ann chun ullmhú le haghaidh éisteacht bhoird.

**Achomhairc**

Faoi Alt 29 den Acht Oideachais, 1998, féadfaidh tuismitheoirí achomharc a dhéanamh chun Ard-Rúnaí na Roinne Oideachais agus Eolaíochta in aghaidh roinnt cinntí an Bhoird Bhainistíochta, lena n-áirítear (1) eisiamh buan ó scoil agus (2) fionraíocht ar feadh tréimhse a chiallódh go mbeadh tréimhse fionraíochta iomlán de 20 lá scoile nó níos mó in aon scoilbhliain amháin slánaithe ag dalta. Mar sin, ní mór do scoileanna tuismitheoirí a chur ar an eolas faoin gceart achomhairc sin má shocraítear dalta a chur ar fionraí nó a eisiamh go buan ón scoil. De ghnáth, ní mór achomhairc a dhéanamh laistigh de 42 lá féilire ón dáta a cuireadh an tuismitheoir nó an dalta ar an eolas faoi chinneadh na scoile. (Féach Imlitir 22/02)

Ullmhóidh an dlíodóir freagra má agus nuair atá achomharc á iniúchadh ag an Roinn Oideachais agus Eolaíochta (Alt 12, Ciorclán 22/02 – Achomharc a Phróiseáil).

**Aguisín 2-**  **Imeachtaí Scoile**

**Clós na Scoile- Laethanta tirim**

* Bíonn múinteoirí agus cúntóirí riachtánais spéisialta I mbun féitheoireacht ar na páistí ag am lón beag de réir sceidiúil féitheoireachta atá deartha ag an Leasphríomhoide
* Caithfidh múinteoirí agus cúntóirí riachtánais spéisialta bheith ar an clós ag an am ceart
* Is gá go gcaitheann na múinteoirí agus na cúntóirí riachtánais spéisialta seicéid ardfheicthe “Gaelscoil na Mí” ar an clós
* Bíonn na naíonáin ag súgradh le cuiditheoirí ó Rang 5 & 6
* Bíonn Rang 1, 2, 3 ag súgradh ar na cúirteanna cisphéile
* Bíonn Rang 4, 5, 6 ag súgradh chun tosaigh ar an scoil
* In am deá-aimsir, beidh sceidiúil spraoi tugtha amach ag an leasphríomhoide agus beidh ranganna ag súgradh ar an chúrsa constaic, áit péile, gairdín na scoile, binse chairdis
* Is gá go siúlann páistí chuig an clós/ chuig an rang I líne ciúin, duine I ndiaidh duine agus iad ag bogadh thart faoin scoil chomh maith

**Níl cead ag páistí teacht ar ais isteach I bhfoirgneamh na scoile nó chuig na seomraí ranga ag aon am le linn am lóin**

**Laethanta fliúch**

* Déantar féitheoireacht ar pháistí ina gcuid seomraí ranga ar laethanta fliúch de réir sceidiúil féitheoireachta na múinteoirí agus na cúntóirí riachtánais spéisialta atá deartha ag an leasphríomhoide
* Is gá go bhfánann páistí ina gcathaoireacha ar na laethanta fliúch seo
* Cuirtear cluichí boird/ gníomhaíochtaí boird/ cleachtaí dathú isteach agus/ nó cláracha oideachasúil ó TG4 ar fáil ar na laethanta seo

**Gortú**

* Is gá gach gortú cloigeann a thuairisciú do mhúinteoir ranga an pháiste láithreach bonn agus is gá go gcuireann an múinteoir ranga scairt ar na tuismitheoirí láithreach chun an gortú a chur in iúl dóibh
* Tugtar leac oighir do ghorthú cloigeann, tá siad seo ar fáil sa chúinne céadcábhair sa seorma foirne
* Cuirtear páipéar thart ar an leac oighir sula dtugtar do pháistí iad chun dó fuar a sheachaint
* Déantar gach gortú eile a thuairisciú don mhúinteoir ar clós (leabhar clóis/ tuarisic ar thimpiste más gá/ teagmháil le tuistí) agus déanfaidh an múinteoir ar an clós measúnú ar an ghortú. Cuirfidh siad an múinteoir ranga ar an eolas agus rachaidh an múinteoir ranga I dteagmháil le tuismitheoirí nuair is gá

**Sosanna do Bhaill Foirne**

* Caithfidh múinteoirí lón a ghlacadh díreach roimh nó díreach tar éis am lón beag nuair atá siad ar dualgas clóis; 10.15- 10.25, 10.50- 11, 11.55- 12.10, 12.50- 1.05in
* Caithfidh na Cúntóirí Riachtánais Spéisialta lón a ghlacadh díreach ag 10.15- 10.30rn agus 11.55- 12.15in
* Ní féidir le beirt mhúinteoir béaldoras lena chéile bheith ar lón lena chéile ar na laethanta a mbíonn siad ar dualgas clóis
* Is gá do mhúinteoir ranga béaldoras féitheoireacht a dhéanamh ar a rang féin agus ar an rang ina bhfuil an múinteoir ar lón ar laethanta go mbíonn siad ar dualgas
* Tá cistin ciúin ar fáil thíos staighre sa seomra ilghnéitheach do bhaill foirne gur mian leo scairt gúthán a dhéanamh nó bheith ar á gcuid fóin le linn am sosa

**Turasanna Scoile/ imeachtaí/ ócáidí**

Glactar leis go mbeidh mianta agus rialacha na scoile curtha I bhfeidhm agus le feiceáil taobh istigh de láthair na scoile agus taobh amuigh chomh maith ar thurasanna scoile agus nuair atá páistí I mbun ionadaíocht ar an scoil msh ócáidí spóirt, féiseanna. Tá sé tábhachtach go dtuigeann páistí a bhíonn ag teacht agus ag imeacht ón scoil leo féin gur féidir iad a aithint ón chulaith scoile agus mar sin cuirtear ceist orthu iompar oiriúnach a léiriú I rith na hama.

**Gníomhaíochtaí Seach-churaclam**

Baineann Cód Iompair Ghaelscoil na Mí le gach club iarscoile atá ar siúl agus atá eagraithe ag múinteoirí Ghaelscoil na Mí I ndiaidh am scoile.

Iarrtar ar pháistí Ghaelscoil na Mí deábhéasaí a úsáid I gcónaí a léiríonn meas, tuiscint agus ionbhá orthu féin agus ar dhaoine eile, ar á gcuid mothúcháin féin agus mothúcháin daoine eile. Ba cheart go mbíonn páistí na scoile bródúil as á gcuid iompair agus obair scoile.

**Aguisín 3- Taifead a choinneáil**

* Is dualgas é don mhúinteoir ranga taifead a choinneáil d’eachtraí iompraíochtaí a bhaineann lena rang. Is féidir taifead iompraíochta a choinneáil ar ríomhaire theasgaisc an mhúinteora le pásfhocal beo air
* Is dualgas é don mhúinteoir ranga tuismitheoirí a choinneáil ar an eolas go rialta faoi iompar á gcuid páistí, go háirithe nuair a bhristear rialacha scoile agus/ nó nuair a léiritear iompar dúshlánach
* Sa chás go mbristear riachlacha na scoile ar clós na scoile, cuirfidh an múinteoir atá ar dualgas clóis seo in iúl don mhúinteoir ranga agus cuirfidh an mhúinteoir ranga na tuismitheoirí ar an eolas nuair is gá
* Tá cúig logleabhar don chúig clós ar scoil agus ní mór do mhúinteoirí iad seo a iompar amach chuig an clós agus iad a líonadh nuair is gá
* Is gá go líonann gach múinteoir tuairisc ar Eachtra Eisceachtúil/ Tuairisc ar chruinniú/ Tuairisc ar thimpiste agus go dtugann siad iad seo don Phríomhoide (ball d’fhoireann bainistíocht na scoile) taobh istigh de 24 uair an chloig tar éis eachtra tarlú
* Scríobhtar tuairiscí ar bhealach firiciúil agus neodrach
* Coinnítear na tuairiscí seo in oifig an Phríomhoide
* Faigheann tuismitheoirí/ caomhnóirí cóip de phlean tacaíocht iompair á gcuid páistí
* Déantar tuairisciú ar áisláithreachtaí daltaí ar Aladdin ar ríomhairí ar a bhfuil pásfhocal orthu, trí chuntas mhúinteora a bhfuil pásfhocal air